Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Заповед № РД 09-565 от 15.06.2018 г., изменена със Заповед № РД 09-779 от 20.08.2018 г. Заповед № РД 09-27 от 15.01.2020 г. и Заповед № РД09-386 от 29.03.2022 г. на заместник-министъра на земеделието, храните и горите и ръководител на управляващия орган на Програма за развитие на селските райони 2014 – 2020 г., с която е утвърдена процедура чрез подбор № BG06RDNP001-9.001 по мярка 9 „Учредяване на групи и организации на производители“ от Програмата за развитие на селските райони за периода 2014 - 2020 година.

С изменението се създава възможност бенефициентите да използват пълния срок за изпълнение на проекта до 5 години от датата на признаване и се осигурява необходимото технологично време за подготовка на последното искане за плащане.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове във връзка с §70 от Преходните и заключителни разпоредби на Закон за изменение и допълнение на ЗУСЕСИФ (обн., ДВ, бр. 51 от 2022 г.).

Писмени предложения и коментари по горепосочените документи могат да се изпращат в срок до 25 юли 2022 г. (включително) на следната електронна поща: [rdd@mzh.government.bg](mailto:rdd@mzh.government.bg).