

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УПРАВЛЯВАЩИЯ ОРГАН НА**  **ПРСР 2014-2020**  **Д-Р МОМЧИЛ НЕКОВ** | **ОДОБРИЛ:** |

**Д О К Л А Д**

**От Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Изменение на Насоките за кандидатстване по процедура чрез подбор на проектни предложения по мярка 9 „Учредяване на групи и организации на производители" от Програмата за развитие на селските райони за периода (ПРСР) за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

В периода от 15 юни 2018 г. до 04 септември 2018 г. със Заповед № РД 09-565 от 15.06.2018 г., на ръководителя на Управляващия орган на ПРСР 2014-2020 се проведе процедура за прием на проектни предложения по мярка 9 „Учредяване на групи и организации на производители“ от ПРСР 2014-2020 година. Заповедта е изменена със Заповед № РД 09-779 от 20.08.2018 г., с която е удължен срока за прием на проектни предложения. Със Заповед № РД 09-27 от 15.01.2020 г. е увеличаване на бюджета по процедурата, а със Заповед № РД09-386 от 29.03.2022 г. са променени условията за изпълнение и административния договор по отношение изискването за поддържане съответствие с критериите за оценка.

В проведеният през 2018 г. период на прием са одобрени общо 30 броя проектни предложения, представени от признати групи и организации на производителите, по които е одобрена финансова помощ в размер на левовата равностойност на 16 млн. евро. Подпомагането по мярката е за период от 5 години и се определя като процент от стойността на годишната реализирана на пазара продукция от групата или организацията производители.

С Регламент (ЕС) № 2020/2220 от 23 декември 2020 г. на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. крайният срок за извършване на плащанията по Програмата за развитие на селските райони 2014-2020 г. се удължава до 31 декември 2025 г.

Предвид гореизложеното и с цел създаване на възможност бенефициентите да използват пълния срок за изпълнение на проекта до 5 години от датата на признаване и осигуряване на необходимото технологично време за подготовка на последното искане за плащане са разработени промени в насоките за кандидатстване за удължаване на крайния срок за изпълнение и срока за подаване на последно искане за плащане.

Проектът на Заповед за изменение на Заповед № РД09-565 от 15.06.2018 г., изменена и допълнена със Заповед № РД09-779 от 20.08.2018 г., Заповед № РД 09-27 от 15.01.2020 г. и Заповед №РД09-386 от 29.03.2022 г. на ръководител на управляващия орган на Програма за развитие на селските райони ПРСР 2014 – 2020 година, с която се променят насоките по процедура № BG 06 RDNP001-9.001 по мярка 9 „Учредяване на групи и организации на производители“, бе публикувана на електронната страница на Министерството на земеделието и в ИСУН2020 за писмени възражения и предложения в съответствие с чл. 26, ал. 4 от ЗУСЕСИФ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 1 от ЗУСЕСИФ във връзка с §70 от Преходните и заключителни разпоредби на Закон за изменение и допълнение на ЗУСЕСИФ (обн., ДВ, бр. 51 от 2022 г.) предлагам да издадете Заповед за изменение на Заповед № РД09-565 от 15.06.2018 година, изменена и допълнена със Заповед № РД09-779 от 20.08.2018 година и Заповед № РД 09-27 от 15.01.2020 година и Заповед № РД09-386 от 29.03.2022 г., с която са утвърдени насоки за кандидатстване по процедура чрез подбор № BG 06 RDNP001-9.001 по мярка 9 „Учредяване на групи и организации на производители“ от ПРСР 2014 - 2020 година.

